
Laa 13-a aniversare, ştim mai puţine despre Revoluţia Română, dar mai mult 
despre urmările ei. Activiştii comunişti au revenit la putere aduşi de câțiva disidenți 
din «Partid», Iliescu, Brucan, Roman, cu sprijinul serviciilor secrete străine în frunte 
cu KGB şi GRU. Noua clasă politică compusă în cea mai mare parte din «foştii» 
membri de partid, securişti, informatori şi chiar infractori de drept comun, a încercat 
să promoveze Perestroika lui Gorbaciov, în ideea că Ceauşescu «a întinat idealurile 
comunismului», a menţinut economia socialistă falimentară şi a încheiat un tratat 
«de prietenie» înrobitor cu Uniunea Sovietică. Concesiile făcute în acel timp au 
fost o palmă de pământ dată țăranilor cooperativizați cu forța, posibilitatea apariției 
unor mici întreprinderi particulare, o presă cât de cât independentă şi acceptarea în 
viaţa politică a trei partide istorice infiltrate de «foşti» comunişti şi securişti. Dispariţia 
prin implozie a Uniunii Sovietice şi a partidului (unic) comunist a schimbat datele 
problemei, trecerea de la socialism la capitalism era de acum inevitabilă. La ordinea 
zilei ajungeau să fie restituirea proprietăților abuziv confiscate, privatizarea 
întreprinderilor statului socialist, reforma legislativă şi instituțională, într-un cuvânt 
libera competiţie în politică, economie, ideologie şi cultură. Nu tocmai liberă, după 
cum s-a văzut de la Revoluţie încoace. 

Clasa politică post-comunistă cu puternice influențe din regimul trecut a reuşit 
să nu restituie decât în mică parte proprietăţile abuziv confiscate, însuşindu-şi-le ea 
şi acoliţii la preţuri de nimic, privatizând în favoarea ei tot la prețuri mici, prin 
credite de la stat de regulă nerambursate, o parte din avuţia naţională, instituind o 
legislaţie permisivă ce i-a facilitat raptul proprietății de stat şi creând instituţii care să 
legalizeze noua proprietate a îmbogăţiților fără justă cauză şi asupra cărora Justiţia 

nu are nici o putere. Dacă aceasta a fost starea politică, economică, instituțională şi 
în ultimă instanță morală, promovată de cei ce au preluat puterea politică la Revoluţie, 
opoziția «de dreapta», care şi-a exercitat neputințele între 1996-2000, nu a schimbat 
starea de fapt. Manipularea opiniei publice, în mod concret a alegătorilor, are ca 
rezultat menţinerea în topul preferințelor electoratului a PSD cu filiație comunistă 
directă, în pofida faptului că aceiaşi potenţiali alegători cred că direcția în care ne 
duce guvernul nu e bună. 

Ce forţe ar putea să scoată ţara din făgaşul corupţiei, jafului, «ingineriilor 
financiare», al furtului generalizat, al demagogiei, minciunii şi neobrăzării? Partidele 
politice? Ele s-au compromis într-atât prin sistemul clientelar de ele creat, al exploatării 
în comun a poporului pe care pretind că îl servesc, încât sunt undeva în coada 
clasamentului instituțiilor apreciate în sondaje. Parlamentul, preşedinţia, guvernul, 
justiţia, au o popularitate redusă şi nu de ele se leagă speranțele de mai bine ale 
populaţiei. Biserica şi Armata sunt instituţiile cele mai apreciate de opinia publică, 
dar speranțele de îndreptare sunt limitate, Biserica prin înalții săi ierarhi 
neimplicându-se nici măcar moral în viața publică, dând «cezarului ce e al cezarului» 
şi deseori supunându-se cezarului, ceea ce Armata face în permanență rămânând 
«marea mută», iar generalii roşii care o conduc au sprijinit puterea comunistă fără 

reticenţe şi vor continua să se subordoneze oricărei puteri, nu din convingere ci din 
instinct de conservare. 

O ironie este faptul că îmbunătăţirea soartei românilor pare a nu veni de la 
instituţiile naţionale ci de la cele internaţionale. Intrarea în NATO, dar mai ales 
candidatura la Uniunea Europeană incumbă obligaţii privind diminuarea corupției. o 
justiție activă şi nepărtinitoare, transparenţa actului de guvernare, stoparea fraudelor 
şi urmărirea internaţională a fraudatorilor şi a crimei organizate, îndepărtarea 
securiştilor din structurile guvemmamentale, restituirea proprietăților abuziv confiscate, 
garantarea libertății presei etc. 

La întrebarea retorică dacă nu noi, atunci cine va face ordine în propria noastră 
casă, răspunsul este alţii, pentru că noi nu suntem în stare s-o facem. Este o 
constatare întristătoare a neputinței noastre de a influența mersul treburilor publice. 
Pe vremuri, ce vremuri, făceam şi desfăceam treburile țării «prin noi înşine». Astăzi 
o fac străinii pentru noi şi în favoarea noastră, aşa cum o făceau colonialiştii europeni 
în coloniile africane al secolului al XIX-lea. 

Din nefericire, la noi nici ruşinea nici ridicolul nu ucid.  Aje olae Henegariu 


Sărlătoui fericite! 

FOSTUL PREŞEDINTE AL BANKCOOP 


ALEXANDRU 


FACE DECLARAŢII ŞOCANTE 


„Jurnalul National” a publicat prima parte a unui interviu cu 
Alexandru Dinulescu, fost preşedinte al Bankcoop, care o vreme s-a 
ascuns în SUA pentru a scăpa de dosarele penale în care a fost judecat 
şi condamnat. Domiciliul său este necunoscut. Dinulescu a acordat 
interviul p intermediul avocatului său. Obiectivul discuţiei îl 


reprezintă conflictul dintre Alexandru Dinulescu şi George Constantin 


Păunescu. Sunt dezvăluite lucrăturile din culise ale lui G.C. Păunescu, 
cu scopul de a prelua Bankcoop. Pentru modul fraudulos în care a 
rat pachetul majoritar de acțiuni al Bankcoop, G.C. Păunescu 
a fost trimis în judecată sub acuzaţiile de f: uz de fals. 
Reproducem fragmente din acest interviu care sunt o mărturie 
asupra manoperelor frauduloase din lumea „ingineriei financiare”. 


Vă temeţi să vă întoarceţi în România? Dacă da, de ce? 

(-.) Primele semnale le-am avut încă din 1993, când un apropiat mi-a mărturisit 
că asistase la o discuție în care Păunescu afirma că în curând va prelua Bankcoop-ul. 
(...) In 1995, într-o discuţie particulară, el afirma (citez din memorie): „Eu nu am 
nevoie nici de preşedinte, nici de primul-ministru... Cu şeful poliţiei şi al procuraturii 
fac ce vreau în această țară...” În 1997, la confruntarea mea cu Dragodan, efectuată la 
Parchetul General, acesta a declarat cu mândrie că în aprilie 1995 a fost invitat la 
fratele lui G.C. Păunescu, Viorel Păunescu, care i-a cerut să lanseze o campanie 
puternică de presă împotriva Bankcoop, (unde Dragodan era dator mai multe miliarde 
de lei pe care nu voia să le mai restituie). Ulterior, fraţii Păunescu urmau să cumpere 
banca, iar preşedintele Dinulescu urma să fie schimbat. (...) După dezvăluirile făcute 
de mine presei, Păunescu s-a exprimat public: „Nu mă las până nu îl distrug şi pe el (pe 
Dinulescu), şi familia lui”. 

Există o persoană anume de care vă temeți în mod special? 

Da, este o persoană bine cunoscută în cercurile politice, „de afaceri”, şi mai ales 
în cele „specializate” în „inginerii financiare”: G.C. Păunescu. Şi mai sunt cei care 
„pentru un pumn de dolari” se vând cu totul, indiferent că sunt funcționari publici sau 
orice altceva. 

De ce, la data la care George Constantin Păunescu a devenit acţionar la 
Bankcoop, ați salutat venirea lui la bancă, pentru ca ulterior, în decembrie 1996, 
să sesizaţi Parchetul în legătură cu modul în care Păunescu a cumpărat acţiunile? 

(...) La finele anului 1994, Bankcoop se afla într-o fază de expansiune puternică. 


FAPTE, IDEI, DOCUMENTE 


DINULESCU, 


(...) Adunarea Generală a Acţionarilor a decis ca această infuzie să fie făcută Printr-o 
emisiune de acțiuni, dar numai în valută (dolari, mărci etc.) S-a stabilit şi suma; 10 
milioane de dolari. (...) S-au purtat negocieri cu două instituţii financiare bine Cotate pe 
piaţa internaţională. Un Fond de investiţii din SUA ŞL.O Mac cur opeată (-..) Ambele 
se declaraseră gata să cumpere acțiunile. În mai 1995 a venit la Bucureşti Teprezentantuj 
Fondului din SUA cu care s-a semnat un precontraci In acest none lucrurile se 
precipită şi începe campania împotrivă mea şia băncii. De ce acum, am înţeles ulterior, 
era ultimul moment în care Păunescu Şi echipa mai puteau face ceva pentru a prelua 
Bankcoop. Campania a avut mai multe obiective: a)să creeze neîncredere în cercurile 
financiare internaţionale şi să determine oprirea cumpărării acţiunilor; b) (...) să se 
creeze o presiune asupra băncii care să faciliteze acceptarea ofertei „Sâlvatoare” alui 
Păunescu. (...) După ce cei doi investitori au fost opriţi (023) a sosit rapid oferta lui 
Păunescu, august 1995, de a cumpăra întreaga ofertă căciuli ati Valoare de 10 
milioane de dolari. (...) De ce Păunescu nu a solicitat nici măcar o dată să vadă Situația 
financiară a băncii înainte de a cumpăra acţiunile? (...) Sau poate că acest fapt dovedeşte 
că el n-a avut nici o secundă intenția de a investi cu adevărat în Bankcoop? (..) La trei 
luni de la cumpărarea acţiunilor, în decembrie 1995, Păunescu a solicitat şi a primitun 
credit de 11, 5 milioane de dolari pentru două societăți ale sale. Deci nu numai ce 
investise el iniţial, dar şi ceva în plus. Altfel spus, banii care erau destinaţi dezvoltării 
băncii intraseră şi dispăruseră în numai trei luni. Mai mult, un an mai târziu, decembrie 
1996, fără să fi rambursat creditul inițial şi nici măcar dobânda, Păunescu solicită un 
alt credit de 14 milioane de dolari pentru alte două societăți. În total ar fi fost 25,5 
milioane de dolari. Reglementările în vigoare la acea dată interziceau acordarea unui 
singur client a unui credit mai mare de 20% din valoarea acţiunilor băncii. Şi prima 
acordare a fost o încălcare a reglementărilor, dar de data asta suma depăşea întregul 
capital social al băncii. Comitetul de Credit şi Risc împreună cu mine am refuzat 
acordarea creditului. Au urmat amenințările, plus o afirmaţie care reflectă perfect 
caracterul și mentalitatea lui Păunescu: „Voi trebuia să-mi acordaţi şi 100 de milioane 
dacă vă ceream!” (...) În noiembrie 1996 am fost informat cu privire la faptul că cei 
10 milioane de dolari depuşi la capitalul băncii proveneau, contrar prevederilor legale, 
dintr-un credit bancar. Acest fapt a fost confirmat ulterior (...) de poliție şi Parchet. 
Din acest moment a început răzbunarea lui Păunescu... 

V-aţi întâlnit cu Păunescu în perioada în care acesta s-a aflat în SUA la 
tratament? 

(...) Nu, nu m-am întâlnit. Nu cunosc datele la care Păunescu a fost internat la 
tratament dar cred că la acea dată eu eram în Israel. 


—————————————————————————— 


Din cel de-al cincilea volum 


al jurnalului lui 


Di si = 
10 mai, Versoix, discuţie cu Regele 
Mihai: „Suntem în plină Restauraţie. 
Occidentul are nevoie de linişte, de 
stabilitate. Iliescu oferă acest lucru. De 
aceea e acceptat, în special că susține 
programul de integrare în structurile 
occidentale şi profesează ataşamentul lui 
la democraţie. El are o mai mare putere 
decât preşedintele Franței sau chiar al 
Americii. Noi nu putem schimba nimic. 
Strategia noastră, a Opoziţiei, e slabă. 
N-am reuşit să prezentăm electoratului o 
alternativă credibilă. Şi nu văd cum o 


putem face, aşa cum suntem conduşi de 
Emil Constantinescu şi Corneliu Co- 
posu”. 

26 mai, conversaţie la Zirich, cu 
Petre Roman şi Radu Timofte: „Am 
discutat posibilitatea de a-l răsturna pe 
Iliescu, deci guvernul lui. N-am ajuns la 
nici o concluzie”. 

10 august, Versoix: „După mine, îi 
spun (n.r. — Regelui Mihai), Coposu e 
responsabil de eşecul nostru, al Opoziţiei. 


deja luptele pentru succesiune”. 


lon Raţiu 


16 noiembrie, discuţie cu Mihai 
Botez şi Petre Roman: „Botez ne ZI 
«Regele mi-a sugerat o soluţie în restă- 
urarea monarhiei. Iliescu s-o facă şisă fie 
numit Vice-Regey”. 

26 noiembrie, Moscova: „Dan 
Ghibernea (n.r. — actualul ambasador & 
României la Londra) vine la mine: «Dece 
nu faceți un Partid împreună, domn! 
Năstase şi Dumneavoastră. M-âș înscrie 


29 august: „Mă înțeleg perfect cu 
Năstase”. 

30 septembrie: „Îmi telefonează 
Pacepa. «Regele nu poate da o soluție. 
Trebuie să continuaţi. Luaţi conducerea 
Partidului». Am vorbit vreo oră pe linia 
asta. Printre afirmaţiile ce merită să fie 
încrustate: 1) Iliescu şi Militaru au fost 
recrutați de Moscova şi au lucrat pentru 
ea. 2) Ceauşescu a fost împuşcat în ceafă 


(...) A creatun vid în jurul lui. Au început 


de Măgureanu şi Voican. L-au proptit, 
apoi, de perete şi au tras în el. Dar 
fotografia a fost examinată cu lupa. La 
aşa-zisa execuţie n-a apărut nici un picur 
de sânge. Pentru că era deja mort! 3) Ar 
fi bine să colaborez cu Iliescu şi să-mi creez 
o echipă (...) N-am reacţionat. Evident, 
are dreptate, dar aşa ceva este exclus. De 
unul singur nici nu-mi trece prin cap să 
colaborez. Singura şansă e prin Partid, dacă 
Partidul mă vrea. 


şi eu)”. th 

2 decembrie: „Iorgu Grigore (--) i 
afirmă categoric că următorii sunt ofițer 
SRI acoperiți: Dinu Patriciu, Petre ROIAd, 
Verestoy Attila, Călin Popescu Tăriceanu» 
Adrian Năstase, Tinca şi Mugur Isăresc': 
E greu de crezut. Cum poteu să ver A 

9 decembrie, la consiliul CDR: EU 
Constantinescu, ca un Hopa Mi e | 
sărea în picioare ca să se facă ascultat: 
Altfel era ignorat.” 


Peer iure it A di ta tt Demi, A Vama 


SOMNUL NAȚIUNII NAŞTE MONŞTRI 


TOŢI SUNTEM ROMÂNI... 


Avem proba indubitabilă că locuitorii de peste Prut sunt şi ei români. O 
atestă sondajul de opinie realizat de curând în Republica Moldova şi care 
până la un punct este asemănător cu ultimele sondaje de opinie din țara noastră. 

Peste Prut, Partidul Comunist ar avea 67% din voturi față de numai 6% 
pentru unicul partid de opoziţie (PPCD) care ar intra în Parlament, la noi 
peste 50% pentru urmaşul partidului comunist — PSD, urmat de un alt partid 
comunist de opoziție, PRM. De asemenea peste Prut 70% din potenţialii 
alegători consideră că țara merge într-o direcție greşită, iar la noi aceeaşi 
proporție de alegători crede acelaşi lucru! Paradoxul este identic dincoace şi 
dincolo de Prut. Unde ne deosebim este dorința de integrare în Uniunea 
Europeană, care pentru românii de dincolo este de 50% din cei chestionaţi, 
iar pentru cei de dincoace, de 80%. Diferenţa este rezultatul dominaţiei ruse 
şi sovietice, precum şi ponderea majorității româneşti, dincolo de Prut 65%, 


dincoace 90%. 


Şi ca reacții suntem cu toții români, dincoace şi dincolo de Prut. 


(SEE 


e Tovarăşul Ion Ilici Iliescu 
continuă să ne surprindă cu decla- 
rațiile sale din poziţia de părinte al 
națiunii. lată ce spune în ultima vreme 
despre PSD şi fruntaşii săi: «Eu mai 
ales mă tem de soarta PSD, să nu-şi 
piardă capul, să nu se umfle în pene... 
Avem multe semnale de la asemenea 
lideri care se consideră aşezaţi pe 
vecie în fotoliile puterii şi îşi permit 
lucruri inadmisibile pentru oameni... 
Să nu-şi piardă simțul măsurii, să nu-şi 
piardă decenţa, să ştie că ei sunt 
funcționari, sunt slujbaşi în serviciul 
naţiunii... Eu am dezaprobat pentru 
membrii PSD lăcomia şi tentaţia de 
îmbogăţire, uneori folosindu-se chiar 
de poziția politică sau de poziția din 
structurile administraţiei de stat..., 
tendința unora de a folosi anumite 
poziţii în structuri ale puterii, în 
structuri ale administrației pentru 
propria înavuţire». 

Dar pe prietenul său Nicolae 
Văcăroiu îl scuză şi îl susține în ceea 
ce priveşte corupția: «Lui Văcăroiu i 
s-a creat o imagine ca un om corupt. 
Am mai multă încredere în Văcăroiu 
decât-în mulți alţii care fac declarații 
de bună comportare. El n-a ştiut să se 
descurce într-o anumită împrejurare şi 
în combinaţia pe care a avut-o. Câtă 
vreme nu poate să se demonstreze 
lucruri care pot să fie credibile în ceea 
ce priveşte acuzarea lui, campania 


“ aceasta de presă împotriva lui Văcă- 


roiu nu e pentru mine convingătoare». 

Cât despre foştii securiști, preşe- 
dintele îi sprijină neabătut: «E o 
problemă care ne-a preocupat şi ne 
preocupă în continuare. Trebuie să o 
lămurim individual, nu la grămadă. 
Adică această manieră pe care unii o 
abordează în spirit cadrist, cam cum 
era pe vremuri... Deci a băga oamenii 
în tot felul de categorii din acestea 
blamabile şi a lua alte măsuri înseamnă 
să ne întoarcem la mentalităţile pe care 
le-am depăşit. Fiecare răspunde pentru 
propria sa viaţă, pentru propriul său 
destin şi trebuie judecat pentru faptele, 
pentru ceea ce reprezintă el». 


Teroriştii din '89 au fost judecaţi 
după faptele lor? Nu, iar actualul 
preşedinte i-a amnistiat tacit pe aceşti 
terorişti care au ucis ostaşi şi civili 
nevinovați şi i-a iertat pentru motive 
numai de el cunoscute, iar de noi pre- 
supuse, solidarizându-se cu ei şi cu 
crimele făptuite de ei! Încercând să 
culpabilizeze «la grămadă» revolu- 
ţionari şi terorişti, victime şi călăi, 
Iliescu mai spune: «Altminteri, toată 
societatea românească a trăit într-o 
anumită situație, într-un anumit cadru, 
într-un anumit sistem, toţi ar fi 
blamabili... Revoluţia Română au 
făptuit-o oamenii aceştia din Româ- 
nia. Nu au venit alții să ne schimbe 
structurile din societatea românească. 
Noi am făcut-o cu oamenii noştri şi 
trebuie să judecăm prin ceea ce repre- 
zintă fiecare, ce au făcut, ce fac şi ce 
reprezintă ei ca valoare umană... cei 
care au săvârşit fapte pentru care tre- 
buie să răspundă, asta e o altă pro- 
blemă». 

Părintele naţiunii ne serveşte una 
caldă două reci. 

e «Declaraţiile mele n-au nici o 
importanță pentru judecata Justiţiei», 
a spus Ion Iliescu întrebat dacă 
pierderea unor procese la CEDO nu 
are drepţ cauză indicațiile sale de la 
Satu Mare din 1995, referitoare la 
recursul în anulare. «Eu atunci mă 
refeream la fapte concrete în care şi 
Justiţia a procedat incorect, de fapt nu 
Justiţia în ansamblu, anumite decizii 
ale Justiţiei nu ţineau seama de nişte 
realități date şi de reglementările 
legale pe care le aveam la ora respec- 
tivă... Şi astăzi sunt anumite decizii! 
Şi nu neapărat toate de la Curtea de la 
Strasbourg sunt absolut corecte», a 
spus şeful statului în continuare, 
recunoscând tentativa de influențare a 
Justiţiei, punând sub semnul întrebării 
Şi hotărârile instanței europene. 

La întrebarea cine răspunde pentru 
faptul că România plăteşte despăgubiri 
în urma proceselor de la CEDO, 
Iliescu declară cu seninătate; «Istoria! 
Pentru că am avut o asemenea situaţie, 


când proprietatea a fost ignorată şi 
când s-au răsturnat asemenea ches- 
tiuni. Nu poţi să schimbi datele 
problemei dintr-o dată. Tot ceea ce s-a 
acumulat în istorie de-a lungul seco- 
lelor, în timpul imperiilor şi apoi în 
perioada următoare, acum să reparăm 
în câţiva ani de zile? Nu se poate!» 
Preşedintele pretinde cu falsă naivitate 
că nu pot fi corectate nedreptăţile de 
secole. Nimănui nu i-a trecut prin cap 
să ceară aşa ceva, dar naționalizările 
şi confiscările după 1947 este obliga- 
toriu a fi reparate şi, dacă nu o va face 
Justiţia română, o va face Curtea 
Europeană a Drepturilor Omului în 
pofida nemulțumirii preşedintelui şi a 
partidului de guvernământ. 

e Eugen Faber a înființat la 
Timişoara, în 1923, Fabrica Unită de 
Lacuri şi Vopsele. În iunie 1948 a fost 
naționalizată, Faber a plecat în SUA, 
luând cu el doar rețetele vopselelor. 
John Faber-fiul avea atunci 23 de ani 
şi abia termina facultatea la Cluj. A 
devenit între timp milionar în America 
şi patron al „ICC Industries” (New 
York), care deţine 32 de fabrici în 
toată lumea. După 1990, „Azur” 
Timişoara a devenit o ruină, înglodată 
în datorii de 18 miliarde lei. Deşi John 
Faber avea dreptul să-şi reprimească 
proprietatea părinţilor, s-a decis s-o 
cumpere în 1998. Visul tatălui său de 
a-şi redobândi proprietatea l-a costat 
8 milioane de dolari. FPS respinsese 
de două ori cererea lui Faber, unicul 
ofertant pentru „„Azur”. Acum „Azur” 
este o bijuterie. Dacă România, în 
1990, ar fi fost dispusă să retrocedeze 
industria interbelică, aceasta n-ar fi 
ajuns acum în situația de a acumula 
datorii imense. 

Preşedintele şi guvernul PSD nu 
vor nici în ceasul al 13-lea să restituie 
proprietarilor de drept imobilele şi 
întreprinderile naționalizate şi confis- 
cate, chiar dacă acestea sunt neren- 
tabile, întrucât pierderile nu le suportă 
ei, ci întreaga populație, de la bugetul 
de stat. Conducătorii noştri aşteaptă 
probabil ca foştii proprietari să-şi 
cumpere propriile lor întreprinderi de 
la stat aşa cum a procedat John Farber. 

e Şeful Delegației Comisiei Eu- 
ropene la Bucureşti, Jonathan 
Scheele, i-a trimis o scrisoare premie- 
rului Adrian Năstase în care îi atrage 
atenţia asupra blocajului în care se 
află derularea împrumutului Băncii 
Europene de Investiţii (BEI) acordat 
municipalităţii Bucureşti. 

Scheele arată în scrisoare că 
blocajul poate avea un „impact nega- 
tiv” asupra viitoarelor împrumuturi 
internaţionale pe care autoritățile lo- 
cale din România vor încerca să le 
contracteze. Derularea proiectelor 
care trebuiau executate cu banii BEI 
se află în impas din cauza neînțelege- 
rilor dintre primarul general Traian 
Băsescu (PD) şi consilierii municipali 

ai PSD, cele două părţi având viziuni 
diferite asupra destinaţiei creditului. 
Băsescu susține folosirea împrumu- 
tului, în valoare de 110 milioane de 
euro, pentru construirea unui pasaj în 
zona Basarab şi crearea unei parcări 
la Gara de Nord, aceasta fiind şi 
destinaţia iniţială a creditului, iar con- 
silierii doresc ca banii să fie folosiţi 
pentru modernizarea unor străzi 
periferice. Oficialul european îi atrage 
însă atenţia lui Năstase că nu poate fi 
schimbată destinaţia inițială a credi- 
tului, iar tergiversarea aplicării aces- 
tuia poate duce la pierderea banilor. 

Scheele îi mai spune premierului 
că nu doreşte să se implice în politica 
internă românească, însă trebuie „să 
atragă atenţia asupra impactului 
negativ pe care poate să îl aibă 
blocajul asupra situației României ca 
partener în operaţiunile de finanțare 
internaţională la nivelul autorităţilor 
locale”. „Sper că puteţi să folosiți 
influența dumneavoastră în rezolvarea 
acestei situaţii nefericite”, se arată în 
finalul documentului. Scrisoarea a fost 
trimisă şi primarului Băsescu, minis- 
trului finanţelor, Mihai Tănăsescu, 
ministrului industriilor, Dan loan 
Popescu, ministrului integrării Hilde- 
gard Puwak, Băncii Mondiale şi mai 
multor oficiali ai Comisiei Europene. 

Răspunsul premierului Năstase 

este exemplar pentru felul arogant de 
a fi al acestuia. De fapt nu este un 
răspuns pentru că nu i se adresează lui 
Jonathan Scheele, expeditorul scri- 
sorii, ci este promisiunea de a trimite 
o reclamaţie sau un protest explicativ 
superiorului lui Scheele, preşedintelui 
Comisiei Europene, Romano Prodi. 
«Se pare că domnul Scheele m-a trecut 
pe mailing list-ul său şi îmi trimite 
diverse scrisori, care apar şi în 
presă), s-a burzuluit Adrian Năstase 
în faţa ziariştilor, calificând scrisoarea 
de «ciudată», tratându-l astfel nediplo- 
matic pe ambasadorul Uniunii Euro- 
pene în România. 

e Deputatul Ristea Priboi a negat 
că a fost ofițer de securitate şi că a 
desfăşurat activități de poliție politică, 
asta cu sprijinul CNSAS care i-a dat 
şi o patalama în acest sens. 

De curând s-au găsit două note 
informative cu antetul Consiliului 
Securităţii Statului — Inspectoratul de 
Securitate al Municipiului Bucureşti, 
semnate de locotenentul Ristea Priboi 
în 1969 şi care se află în dosarul de 
urmărire al scriitorului lon Gheorghe, 
la CNSAS. 

De aici dificultăți pentru CNSAS 
care a dat o adeverinţă de bună purtare 
unei persoane care se dovedeşte acum 
ar fi fost securist cu activități de 
poliţie politică şi pentru însuşi Ristea 
Priboi care poate fi acuzat de fals 
pentru semnarea declaraţiei că nu a 
făcut poliţie politică, dată în calitate 
de parlamentar. 


OPIN, 

CORESPONDENȚĂ DIN NEW YORK 
Aurel Sergiu Marinescu 


Joi, 10 octombrie 2002, ziarul Curentul Internaţional a publicat la 
„Perla săptămânii ” următoarea declaraţie a premierului român Adrian 
Năstase: „Noi stăm cu urechile lipite la pământ şi ascultăm ce zice 
poporul”. 

Această afirmaţie precisă, fără nici un echivoc, m-a făcut să ajung 
la următoarele trei concluzii: 

1. Ori premierul este surd de cel puțin o ureche pe care punând-o 
la pământ, auzul nu îi funcționează; 

2. Ori Adrian Năstase minte cu neruşinare, adică nu ascultă nici cu 
urechile la pământ, nici în poziţia normală „ce zice şi ce face poporul”; 

3. Ori acest premier arogant şi încrezut insultă în mod deschis, 
public, inteligența poporului român. 

Ar mai fi totuşi o explicaţie — cloroformizarea populației prin 
„picătura chinezească”; afirmând continuu că el este îngrijorat de 
situația românilor şi spunându-le cât de bine au început să o ducă 
românii aceştia ajung şi ei să creadă că acesta este adevărul. Este 
aplicată una din tehnicile dezinformării învățată de la sovietici. 

Noi, cei de departe, fără să punem urechile la pământ şi „să 
ascultăm ce zice poporul”, urmărind doar mass-media şi ajungem la cu 
totul alte concluzii: 

— La Roman, 28 de familii vor să-şi dea foc. 

— La doi paşi de Bucureşti, în comuna Fundeni, copiii trăiesc 
desculți şi se culcă flămânzi. Aceeaşi diferență de civilizaţie între 
Bucureşti şi localităţile limitrofe. Şomaj. Sărăcie. Mizerie. Pentru a 
merge pe uliţe este nevoie de încălțăminte de cauciuc, iar pentru doctor 
este necesar un drum la Plătăreşti. 

— 600.000 de români trăiesc din venitul minim garantat — o familie 
de două persoane 1.134.000 lei, pentru familia de trei persoane 
1.575.000 lei lunar ş.a.m.d. 

— Trei milioane de pensionari trăiesc într-o sărăcie extremă, căci 
beneficiază de venituri lunare medii de 1,5 milioane lei. loan Niculescu, 
preşedintele Consiliului Naţional al Persoanelor Vârstnice, a solicitat 
ministrului Muncii şi Solidarităţii Sociale, Marian Sârbu, să aibă în 
vedere elaborarea unor reglementări excepţionale pentru identificarea 
de noi surse destinate sporirii Fondului de Pensii, astfel încât 
pensionarii să ducă o viață decentă. În opinia lui Ion Niculescu, 
preşedintele CNPV, ar trebui noi surse care să asigure mărirea fondului 
de pensii; mărirea impozitului pe avere precum şi înființarea unui Fond 
Special obținut de la organizaţiile internaţionale. 

Se impune o constatare: pensionarii mor de foame dar au un Consiliu 
Naţional al Persoanelor Vârstnice, splendidă birocraţie! Şi preşedintele 
acestei organizaţii a găsit soluţia, impozite pe avere, ca şi când cele 
57 procente din venituri de orice fel care sunt plătite de bietul 
contribuabil român nu ar fi suficiente. Apoi propune o milogeală, cerşit 
la organizaţiile internaţionale să ajute ei pensionarii români. 

Faţă de situația gravă a pensionarilor din România, situație care 
se perpetuează de ani de zile, ne întrebăm de ce domnul Ion Niculescu 
nu a protestat la votarea legii finanţării partidelor care vor primi 100 
de miliarde de la bugetul de stat şi alte 124 de miliarde lei donaţii din 
surse private! De ce să nu meargă acești bani în Fondul de Pensii? De 
ce nu s-a cerut să nu se doteze cu 143 de autoturisme de lux Audi şi 
Wolkswagen pentru SIE în valoare de 4 milioane de euro? Şi de ce s-a 


permis achiziţionarea de către Senat a 152 computere (deşi erau în 
dotare computere achiziţionate în 1997-1998) şi 6 televizoare cu 
diagonala de 1 metru, cheltuială de 5 miliarde lei? 

Nu este o crimă faptul că 80% dintre pensionari trăiesc sub pragul 
sărăciei din care 40% trăiesc la nivelul sărăciei extreme? Nu sunţ 
bani pentru pensii decente, dar în același timp în 2003 deputaţii se 
vor plimba în străinătate de 447 miliarde lei; pentru un generator 
independent, Camera Deputaţilor a plătit 400.000 de dolari; pentru un 
concert pro-Europa s-au risipit 1,5 miliarde lei; bugetul doar al 
Camerei Deputaţilor va fi pentru anul 2003 de 1.354.974.035.000 lei 
din care 2,9 miliarde lei pentru publicaţii şi cărți plus un album cu 
fotografiile deputaţilor, cheltuieli de personal 930 miliarde lei, 
amenajarea unui garaj subteran în Palatul Parlamentului (pentru aleşi) 
va costa 3 miliarde lei ş.a.m.d. 

În loc să se taie din aceste cheltuieli şi să se adauge la Fondul de 
Pensii se propune mersul cu miloaga la forurile internaționale. Unde 
este deci urechea lipită de pământ „în ascultarea a ceea ce zice 
poporul” a domnului Adrian Năstase? ; 

În doi ani numărul bolnavilor de cancer a crescut cu peste 100.000. 
Românii se înghesuie să părăsească țara. Numai în două zile în 
octombrie a.c. poliţiştii de frontieră au oprit 2103 persoane, cetăţeni 
români, care doreau să iasă din țară, pentru că nu îndeplineau condiţiile 
prevăzute de lege. 

Celor mai mulţi români nu le ajung banii pentru mâncare. Peste 
65% dintre români afirmă în noiembrie 2002, că în ultimul an li s-a 
întâmplat să nu le ajungă banii pentru mâncare şi plata întreținerii 
locuinţei, după datele Barometrului Relaţiilor Etnice, realizat de Metro 
Media Transilvania la cererea Centrului pentru Diversitate Etno- 
culturală. 

Peste 90% dintre români, maghiari şi țigani din Transilvania cred 
că pentru îndreptarea situaţiei din țară este nevoie de „o mână 
puternică”. : 

Pe ultimul monitor social realizat de UNICEF în Europa Centrală 
şi de Est românii au un nivel de trai scăzut, stau prost cu sănătatea şi 
nu au parte de un sistem educaţional suficient. Studiul arată că România 
are cele mai multe cazuri de tuberculoză, după Kazahstan. În timp ce 
în alte țări din Europa Centrală şi de Est se luptă pentru eradicarea 
bolii, în România, numărul celor afectaţi de tuberculoză aproape s-a 
dublat în perioada 1990-2000. 

Cazurile de SIDA și sifilis s-au înmulţit şi ele. Speranţa de viaţă 
pentru bărbaţi, în România este de 67 de ani iar pentru femei 75-78 de 
ani, cu 7-8 ani mai puţin decât cetățenii din statele Uniunii Europene. 

UNICEF atrage atenţia că şi calitatea educaţiei este în scădere în 
România, ca şi în celelalte țări aflate în tranziţie. Cele mai afectate 
sunt România, Moldova, Macedonia, unde şcoala este subminată de 
lipsa banilor pentru manuale, încălzirea şi întreţinerea şcolilor. 

Din raport reiese că lucrurile ar sta şi mai rău dacă în regiune nu 
ar exista un capitol cultural important şi dacă elevii şi părinţii acestoră 
nu ar face mari eforturi pentru a suplini lipsurile. 

Pentru un elev de şcoală generală minima cheltuielilor este de 
2.500.000 lei. În timp ce 37,2% dintre 'români au un venit de bază 

lunar între 1,1 şi 2 milioane lei, iar cei cu câştiguri peste 4 milioane 
sunt doar 11,4%. 

Pentru clasele mici un set complet de rechizite, în variantă modestă 
costă în jurul a 500.000 lei (clasele I-VIII). Uniformele pentru ele 
[-IV costă pentru fete 500.000 lei iar pentru băieți, un costum, 700.000 
lei, o cămaşă 165.000 lei. Dacă mai punem şi pantofii se ajunge la o 
cheltuială de 1.000.000 lei pentru un copil din ciclul primar. De 
asemenea fiecare copil are nevoie de un trening şi o pereche de tenişi 
care mai costă circa 500.000 lei. Dacă se doreşte un trening de calitate 
şi încălțări de sport adecvate, cheltuielile ajung la câteva milioane 
lei. Fiecare părinte se orientează după bugetul de care dispune. Şi 
dacă mai adaugi un palton, o pereche de ghete de iarnă, este necesar 
un alt milion de lei. 

Începutul anului şcolar a fost un calvar pentru marea majoritate a 
părinților, căci nu toți şi-au permis să dea odraslele la Şcoala 
Americană unde bunica maternă să plătească taxe de 20.000 dolari 
anual. 

Din cauza mizeriei generalizate şi urmând exemplul politicienilor 
care fură de rad pământul, bănci, întreprinderi, bani veniţi din 

străinătate pentru diferite programe, atunci şi sărăcimea fură ce are şi 
ea la îndemână: la laşi parapeţii metalici de protecție montați la ieşirea 
din oraş, circa 47, producându-se o pagubă de 500 milioane lei, 
probabil vânduți ca fier vechi; la Cluj saboţii de frână de calea ferată. 

Şi în timp ce politicienii mari şi mici au furat câteva milioane de 
euro (circa 700) care erau daţi pentru ajutorarea industriei şi micului 
comerţ, la Botoşani se fură uleiul din candelele cimitirelor şi peste tot 
în ţară crucile de pe morminte; cele de lemn pentru foc, cele de beton 
şi marmură spre a se valorifica. 

În zona Văii Crişului, s-au furat 1000 metri de fire de la circuitele 
aeriene de telecomunicații CFR. 

Şi atunci, faţă de toate aceste realităţi cunoscute şi peste hotare, 
ne întrebăm din nou, urechea primului-ministru român pe care pământ 
al cărei planete este lipită? Şi cum ascultă ce zice poporul? 

Dacă ipoteza că afirmația premierului este încă o bombă 
propagandist-demagogică este respinsă, atunci noi, cei din exil, 
cunoscând sărăcia în care se zbate premierul Adrian Năstase, să adunăm 
mână de la mână o sumă care să-i permită vizita la un doctor ORL din 
străinătate şi tratamentul adecvat. 

De fapt, poate că numai departe de cloaca politică coruptă din 
țară poate să audă glasul suferințelor româneşti. 


În 1940, după încheierea tratativelor româno-germane, primii care 
au venit în România au fost consilierii militari şi instructori din 
Wehrmacht. 

Explicaţia era că noii veniți instruiau armata română. 

Ei au rămas pe toată durata războiului din răsărit şi după 1945 
le-au luat locul „consilierii” sovietici. = 

De data aceasta situaţia a fost mai complicată deoarece erau sute, 
poate mii de „consilieri”. Probabil că numărul lor exact va fi cunoscut 

când arhivele azi ferecate vor fi la îndemâna istoricilor, dar nu a 
istoricilor de tip Onişoru. 

„Consilierii” sovietici erau peste tot: în unitățile militare, la MAI, 
la regionalele de partid, şi au „dictat” chiar şi Comitetului Central al 
PCR, adică lui Gheorghiu-Dej, un docil executant. 

Ei au existat până în 1958 când au fost retraşi, însă câţiva, printre 
care şi cei de la MAI, au mai rămas în România până în 1962. 
„Aceşti „consilieri” au fost plătiţi de statul român care le-a mai 
creat şi alte avantaje încât au avut o viaţă de lux şi îmbuibare. Este 
„tragic să ştii că aceşti gauleiteri bolşevici au învăţat lichelele române 
„ura de clasă, teroarea roşie, anchetele sălbatice şi alte nenorociri ce 
„s-au abătut asupra românilor executate tot de români după sfaturile 
„lor. Ei au fost plătiţi de victime, de poporul român care astfel şi-a 
„plătit călăii. 
„Azi avem — pe aceeaşi linie — alți consilieri. De data aceasta, 
americani. Astfel, Washington Post a anunţat că Richard M. Bridges a 
fost peste 28 de ani în armata americană, dintre care trei ani director 
pentru informaţii de apărare în cadrul biroului asistentului secretarului 
Pentru afaceri publice al Pentagonului. A £ 
„Între 1990-1995 R. Bridges a asigurat comunicațiile interne şi 
externe ale armatei-americane la birourile din F rankfurt şi Heidelberg. 
„După 11 septembrie 2001, a gestionat o parte din informaţiile 
transmise presei de la Pentagon şi era şi purtătorul de cuvânt al 
Comitatului Arlington din! statul Virginia. 
„Ela anunţat că va demisiona din aceas 


a 


tă funcţie deoarece este 


angajat de firma Wexford Group International, pentru a fi consilier 
pentru relaţiile publice al Ministerului Român al Apărării. În ultimul 
său serviciu la Comitatul Arlington era angajat din 6 iulie 1999. 

Conform unei hotărâri guvernamentale care a fost publicată în 
Monitorul Oficial, Ministerul Afacerilor Externe a alocat 198 milioane 
lei „cheltuieli ocazionate de prezenţa în România a domnului Johan 
Dreher, ambasador în MAE german, care va fi consilierul domnului 
Mircea Geoană”. ş 

Finanţarea este asigurată pentru perioada 2 iulie-3 1 decembrie a.c.; 
dacă va merge în străinătate „în interesul MAE” diplomatul german — 
consilierul ministrului Geoană, va primi tot de la buget transport, 
diurnă, cazare. 

lată dar cum se perpetuează practica „consilierilor” străini care 
sunt suportaţi financiar de contribuabilii români. 

Dar, după cum se poate observa, domnul Richard Bridges nu vine 
la MapN ca specialist în tehnică sau strategie militară; el a lucrat în 
informaţii pentru apărare care în cazul de faţă se potriveşte cu zicala: 
„Chelului îi lipseşte tichie de mărgăritar.” 

În ceea ce îl priveşte pe cel pe care presa română îl consideră un 
„al doilea Titulescu” şi care este şeful diplomaţiei româneşti, mai mare 
peste câteva duzini de ambasadori, cred că este un vot de blam, o 
ruşine, să aibă un ambasador oarecare, străin, care să-i dea sfaturi, 
să-l tuteleze. Şi dacă chiar are nevoie de „baby sitter”, atunci să suporte 
cheltuiala din propriul său buzunar, nu să-i plătească poporul 
incapacitatea. 

Problema are însă şi alte aspecte: unul dintre ele este uşurinţa cu 
care se cheltuiesc banii publici. Dacă s-ar cunoaşte cât s-a cheltuit cu 
cosmetizarea imaginii României după 1990, tocmai de aceia care au 
pătat aceea imagine; dacă s-ar cunoaşte sumele plătite unor indivizi şi 
organizații de lobby care, sub pretextul susținerii României, i-au 
prezentat în culori frumoase pe conducătorii țării s-ar vedea cât au 
costat aceste extravaganțe. Deci banii pentru consilieri străini există, 
dar nu şi pentru pensii decente, asistență medicală Şi învățământ. 

e Brrrr, ce frig a năvălit. e De unde 
o fi venit oare gerul ăsta? Tot de la prietenii 
noştri de la răsărit! e Ca de altfel totul în 
ultimii 60 şi mai bine de ani. e Când stai 
şi priveşti cum un director al unei regii 
„autonome” de stat umblă cu geamantanul 
de zeci de mii de dolari, în luxoasa 
dumisale limuzină, pentru a ascunde ceva 
pentru zile negre (mirosise ceva sau îi 
şoptise o păsărică) parcă îţi vine să nu mai 
plăteşti dările către faimoasa regie. 

e Frig ca de obicei în case tot este 
pentru că, la fel ca de fiecare dată, când 
vecinii de la răsărit dau drumul la „frig”, 
autoritățile invocă pentru a-şi scuza incuria, 
motive diverse şi de diferite culori... 
politice, şi se ajunge atât de departe, încât 
de benga din casele noastre este vinovată 
iarna... sau ruşii, că sunt vecinii noştri. 
e Deci nu directorii regiilor (care ar trebui 
să se ocupe de asigurarea căldurii minime), 
plini de bani pe care îi obţin legal, din 
salariu şi, pe deasupra, mai primesc şi 
niscaiva daruri creştineşti de la unii, de la 
alții, nu contează naționalitatea, important 
e să fie primit! e La noi nu se ţine cont de 
nici o regulă, bunul simţ a fost înlocuit cu 
„sinonimul său românesc”: fraier. e Cine 
este corect, strânge cureaua, plăteşte dările 
către stat şi, ca răsplată, primeşte şi el o 
şpagă de îi iese limba de... frig. e 10-12 
grade în casă, că de, suntem căliți de pe 
vremea lui Ciao. e Fostul nostru 
conducător vreau să zic, nu fosta mascotă 
a Campionatului Mondial de Fotbal din 

Italia. 

* Şi uite aşa nu vrem să uităm ce 
bine era pe vremea toarăşului, că de, 
suntem patrioți şi ne iubim țara şi multe 
lucruri nobile se mai întâmplau atunci. 
e Toţi sau aproape toți aveam o casă, 
construită de noi, de toți, a noastră, a 
tuturor, tot în ger stăteam în ea, dar era 
ieftină păpica. e Şi unde pui că o găseai la 
toate cozile, de ne uitam înainte cu o 
jumătate de zi (sau de noapte) dacă s-a 
format vreo coadă şi apoi întrebam «ce 
se dă», pentru că ar fi fost nefiresc să 
găseşti ceva de mâncare fără coadă. e Se 
mai oprea şi lumina, dar nu era nici o 
problemă că se dezgheța frigiderul. e Şi 
dacă se dezgheța ce, se putea strica ceva 
în el? e Nu era mare aglomeraţie de 
alimente în congelator, că aveam grijă să 
fie loc şi pentru tacâmurile de pui radiați, 
care se vindeau cu câte 4 gheare de fiecare 
tacâm, probabil că aşa îi lăsase pe lume 
Creatorul, special pentru poporul lui 
Ceaşcă... 

e Și uite aşa trece timpul şi trec şi 
anii şi se împlinesc 13 ani de la Revoluţia 
din '89. e Şi multe lucruri s-au schimbat 
şi mulţi concetăţeni au uitat că în România 
s-a murit pentru libertate. e Ce demodat 
sună. e „Bă, voi sunteți nişte ramoliţi, mai 
aveți puţin şi daţi colțul şi vă tot mândriţi 
cu decoraţiile voastre din piept, asta în timp 
ce vă văitaţi că nu aveţi bani să vă plătiți 
hangaralele către stat şi că nu vă ajung 

paralele pentru medicamente”. Aşa îl 


alinta, pe un bătrâne! încărcat de decorații 
în piept, un „produs” al calculatorului de 
vreo 16-17 ani. e Şi câtă istorie şi mândrie 
purta acel moşneguţ simpatic cu dânsul... 

e Dar, din fire curios fiind, vreau 
să pun o întrebare. e Fraților, am auzit că 
au fost niscaiva terorişti în decembrie 
1989. e Care terorişti, mă, tu nu ai 
imaginaţie deloc. e Erau mesagerii 
societăţii capitaliste de la răsărit şi de la 
apus, care au fost chemaţi de dorul 
strămoşesc înapoi în patria lor şi, ca să nu 
plece cu mâna goală, au mai luat câteva 
suflete de autohtoni, pe ici pe colo, ca să 
audă românaşii de ei ca de popă tuns. 
e Unii cică ar deține ceva informaţii despre 
aceşti vizitatori, dar timpul trece şi ei pleacă 
dintre noi, unul câte unul. e Și cu ei în 
mormânt se duc şi secretele revoluţiei. 
e Aşteptăm să treacă numai câteva zeci 
de ani, adică până când nu vom mai fi 
nici noi printre cei vii, ca să putem avea 
acces la arhivele; secrete ale KGB-ului, 
FBl-ului, SRI-ului etc. e Dar dacă atunci 
o să fie şi la ei (la KGB, la FBI etc.) cum 
e acum la noi la CNSAS, slabe speranţe. 
e Poate, dacă mai facem o revoluţie. 
e Care revoluție, sssttt! vrei s-o păţeşti. 
e Instigatorule! e N-ai ce face! e La 
muncă, măi, animalule! 

e Nu cu mult timp în urmă a venit 

la noi George Bush (întâmplarea a făcut 
să sosească cu surle şi trâmbiţe în locul în 
care Ceauşescu, cu mare noroc, a scăpat 
vremelnic de furia mulțimii în '89), în 
vizită oficială de câteva ore. e Şi ne-am 
bucurat un pic că ne-a onorat cu prezența 
domniei sale, dar mare ne-a fost mirarea 
când l-am zărit pe regele Mihai | în tri- 
buna plină de republicani. e Românii au 
luat cu asalt, de bună voie şi siliți de PSD, 
Piaţa Palatului, înfruntând cu stoicism o 
ploaie care dorea parcă să spele păcatele 
naţiei noastre şi ale celei americane care 
ne-a abandonat ruşilor. e Şi mare a fost 
uimirea măritului oaspete când a văzut 
acea mulţime impresionantă care îl aclama, 
şi ce lecţie a mai dat el „onorabililor” din 
tribună când a vorbit cu capul descoperit, 
fără a accepta să fie apărat de ploaie, şi ce 
repede au dispărut umbrelele românaşilor 
din tribună de te mirai că se poate întâmpla 
aşa ceva. e Or fi ei americanii cu relele 
lor, dar la popor, ăla mult, ştiu să 
vorbească. e Şi pe când vorbea, a venit 
un semn de la Dumnezeu, care a uluit 
asistenţa. e A apărut un curcubeu atât de 
frumos de nu-ți venea să crezi. e Să fie 
oare un semn de la divinitate? e Un semn 
pentru noi? Un semn pentru ei? e Ce bine 
ar fi dacă ne-ar ierta Dumnezeu pentru că 
i-am împuşcat pe ceauşei de Crăciun în 
decembrie 1989. e Mare păcat am mai 
făcut atunci. Nu că i-am împuşcat. Că 
i-am împuşcat de Crăciun. 

e Şi a vorbit preşedintele Iliescu, 
care a mulțumit americanilor pentru 
sprijinul acordat (dacă nu erau eve- 
nimentele de la 11 septembrie eram pe'veci 
aliaţii” Moscovei), a promis că va lua 


corupția de coarne (măi, chiar aşa de 
hotărât să fie?), şi-a adus aminte şi de 
popor, de sacrificiile făcute de amărâţi în 
aceşti ani (un discurs mai puţin lemnos ca 
în alte cazuri). e După care vizita s-a 
încheiat, zilele au trecut, corupția şi-a 
văzut de treaba ei, sacrificiile au continuat 
şontâc, şontâc şi toate au rămas aşa cum 
au fost. e Dar o să fim în NATO. 

e Şi uite aşa am ajuns şi noi pe 
principalele posturi de televiziune, dacă nu 
lăudaţi, măcar băgaţi în seamă. e Că 
întotdeauna am ştiut să ne întâmpinăm 
oaspeții şi să-i omenim cum se cuvine. 
e Poate ne trezim şi luăm taurul de coarne 
fie şi împinşi de la spate, că numai aşa se 
vede treaba că putem. 

e Sondajele continuă să ne de- 
lecteze cu cifre de domeniul fantasticului. 
* PSD în frunte cu liderul său, A. Născase 
(multe case), este în continuare pe primul 
loc în preferințele alegătorilor. În con- 
tinuare nobilul partid aşa-zis social- 
democrat este considerat ca fiind cel mai 
corupt partid din România. e Măi toarăşi, 
ori că că ori că că. e Hotărâţi mai sunteți! 
e Partidul vă cere unitate. e Îmi aduc 
aminte de celebra lozincă de pe timpuri 
„Proletari din toate țările uniţi-vă!” e Parcă 
nu este mare diferență, ce spuneţi? e 
Numai că trebuie să fiți ceva mai atenți la 
întrebările care vi se pun. e Să nu 
dezamăgiți preşedintele partidului... unic 
(ce prostie mi-a ieşit din gură, sunt atâtea). 

e Aceleaşi sondaje, de dare cu 
părerea despre cât de mare este prostia 
noastră, atestă că românii o duc mult mai 
rău decât în decembrie 2000. e Dar aceiaşi 
români susțin guvernarea PSD şi pe 
domnul binecunoscut, care se zice prin târg 
că are multe case. e Ce vreţi, dacă 
munceşte peste program, mai reuşeşte şi 
din orele suplimentare te miri ce achiziţii 
de artă. e Ca la noi la nimenea! e La 
vremuri noi, tot noi! e Adică ei! 

e Şi, ca să nu uit, vreau să vă 
informez că a trecut şi Târgul de carte 
de învățătură Gaudemaus. e Nu mare 
ne-a fost uimirea să vedem într-o zi venind 
pe un neica nimeni (sau mai ştii?) la standul 
nostru şi făcându-ne cu ou şi cu oţet că 
ne permitem să edităm o biografie a lui 
Ceauşescu, scrisă de un german de la 
mama lui, din Germania. e Omul, do- 
cumentat, îi face lui Ceauşescu un portret 
plin de culoare, şi se vede că a avut 
informaţii... de peste tot. e Mă uitam la 
neica (de altfel foarte bine îmbrăcat) cu 
gura mare din faţa noastră şi mă întrebam 
de ce protestează. e Pe masa noastră erau 
şi alte lucrări, tot de istorie, despre 
personaje foarte diferite de răposatul 
Ceaşcă. e Măi nenicule, de istorie auzit-ai 
mata vreodată? e Bună, rea, este a 
noastră. e De unde să ştie ăştia mici, care 
acum se chinuiesc să articuleze mama şi 
tata, ce a fost acum 70 de ani? e Ce m-am 
aprins. e Vai de capul nostru, nu care 
cumva e necesară cenzura? 

* Tot la Gaudeamus nu m-am mirat 


prea tare când pe cine credeţi că am zărit? 
e Pe fostul preşedinte Emil Constan- 
tinescu, omul politic care s-a născut 
speranță şi a murit dezamăgire. e Şedea 
pe treptele de la intrare, înconjurat de 
studenţi. e Peste câţiva ani ar fi bine să 
mai fie băgat în seamă de cineva, dar tare 
mă tem că nu. e Sic transit gloria mundi. 

e Şi tot la Târg a venit şi nea 
Băsescu. e Fără gorile, în pulovăr şi cu o 
sacoşă în spinare, de ziceai că e şi el om 
ca toți oamenii. e Deci se poate şi la noi 
să nu te dai în stambă cu gorile şi girofar. 
e Nu că nu i s-ar întâmpla şi lui dom! 
primar să sară calul când ţi-e lumea mai 
dragă. e Să nu uit, m-a dat pe spate cu 
beculeţele din centru. e Bravo dom'le! Ce 
luminație, mai dihai ca-n Champs Elisces. 
Când te uiţi la ele, ai zice că trăim într-o 
țară în care curg laptele şi mierea drept în 
gura tuturor pensionarilor. e Mă rog. Nu 
ştiu ce spune domn” premier când le vede, 
dar cred că bine nu-i vine lumina. 

e Ce mai veste am auzit. e Cică 
doamna ministru al învățământului 
propune introducerea studiului educaţiei 
sexuale în şcolile noastre. e Să lăsăm 
pudoarea comunistă la o parte şi să ne 
adaptăm zilelor noastre. e Şi unde pui că 
nu începând din liceu, pentru că se 
presupune că elevele de liceu sunt deja de 
mai multe ori mămici, ci din clasele pri- 
mare. e Adică din clasa I-a, pe lângă abe- 
cedar, să înveţi cum se joacă adulţii de-a 
mama şi de-a tata, iar la aritmetică să 
numeri ce are fata şi de câte feluri şi ce 
are băiatul. e Asta le mai lipsea copiilor, 
că în rest au de toate. e Sunt tare curios 
ce părere are domnul Pruteanu. e Oare 
cum este corect spus, educaţie sexuală 
sau... 
e În zilele noastre, o reclamă 
difuzată la principalele televiziuni încearcă 
să ne sensibilizeze sufletele. e Ea ne spune 
că, în anii din perioada comunistă, la 
diferite olimpiade, sportivul x sau y, 
dintr-o țară comunistă de obicei, a vorbit 
despre libertate, a trecut cu greu linia de 
sosire la maraton, clasându-se pe locul 37, 
a avut curajul, etc. e Aceasta este reclama 
cu care Romtelecom, ca sponsor princi- 
pal al Comitetului Olimpic Român, se 
fuduleşte la televizor. e Nu se aminteşte 
nimic de contribuabilii români care plătesc 
din greu facturi calculate după reguli care 
scapă omului de bun simţ. e Nu se face 
vreo aluzie la faptul că ani buni de zile 
monopolul Romtelecom a dat mari dureri 
de cap tuturor românilor. e Să fie vorba 
cumva de apropierea anului 2003, moment 
în care pe piața românească de telefonie 
fixă vor apărea şi alți operatori? 

* În final, cititorilor noştri dragi 
care au avut răbdarea să răsfoiască această 
pagină tot anul, le urăm ca anul care vine 
să le aducă sănătate, fericire şi îndeplinirea 
a cât mai multe dorinţe. 

La Mulţi Ani! 


Telegrafist 

PERCEPEREA EXTREMISMULUI 
ŞI RELAŢIILE ETNICE | 


Un studiu al relațiilor interetnice şi al extremismului a fost efectuat de 
Centrul de Prognoze şi Tendinţe, la comanda Multimedia Political Comunication 
între 12-18 octombrie 2002. S-a folosit sondajul de opinie prin chestionare la 
domiciliu după metoda drumului aleator. Au fost chestionate 1448 persoane în 
vârstă de peste 18 ani din 68 de localități. Marja de eroare a sondajului este 
de 2,5%. 

La întrebarea «ce înțelegeți prin extremism politic?», răspunsurile au fost: 


_ intoleranţă, discriminare 


E 31,9% 
— politică externă 143% 
z: dictatură, forță 142% 
= ale 10,5% 
— exage! 9, 1% 
— luptă politică, conflicte 52% 
— altele 11,6% 
—nu ştiu 3,2% 


Întrebarea «care dintre partidele politice din România ar trebui interzise?» 
a primit răspunsurile: 


-PRM 52,1% 
-UDMR 37,5% 
— altele 9,2% 
—nu ştiu 12% 


Cei ce răspund la chestionar sunt de părere, în proporţie de 71,6%, că 
extremismul nu trebuie să constituie n motiv pentru interzicerea partidelor 
politice. 


«Vă rugăm să acordaţi o notă de la 1 la $, unde 1 semnifică lipsa 
extremismului, iar 5 extremism, partidelor politice»: 


_PSD 1,52 
—PUR 1,59 
PNL 1,60 
-PD 161 
PNŢCD 1,69 
-UDMR 3,50 
PRM 3,14 


«Vă rugăm să acordaţi note de la 1 la 5, unde 1 semnifică lipsa extremismului, 
iar 5 existența acestuia, personalităților politice»: 


- Theodor Stolojan 1,33 
- Ion Iliescu 1,40 
— Adrian Năstase 1,45 
— Petre Roman 1,48 
— Radu Timofte 1,50 
- Dinu Patriciu L61 
— Traian Băsescu 1,63 
— Emil Constantinescu 1;64 
= Victor Ciorbea 1,66 
- Gheorghe Funar 3,39 
— Marko Bela 341 
— Laszlo Tokes 3,50 
— Corneliu Vadim Tudor 3,18 


În ceea ce priveşte relațiile majorităţii române cu trei etnii minoritare, 
întrebările au fost: 


«În ce măsură sunteți de acord ca un țigan să vă fie»: 


Total sau partial 
dezacord 


Nu mă pot 
decide 


Total sau parțial 
de acord 


Relaţia 


„Cifrele tabelului de mai sus sunt viciate prin faptul că nu numai etnicii 
români au răspuns chestionarului ci şi țiganii, care prin procedeul aleatoriu 
s-au nimerit printre cei chestionați. 

Aceeaşi întrebare cu privire la maghiari a primit răspunsurile: 


Total sau partial 
dezacord 


Nu mă pot 
decide 


Total sau partial 


Relaţia 
î de acord 


Ar fi fost interesante rezultatele studiului dacă ele s-ar fi referit, în acest 
caz, numai la Transilvania. 
Percepția minorității evreieşti arată astfel: 
Relaţia Total sau parțial 
de acord 


Nu mă pot 
decide 


Total sau parțial 
dezacord 


Excluderea şi adoptarea în societate a celor trei etnii rezultă din 
răspunsurile date la întrebarea «dacă într-un spital sunt aduşi de urgență un 
român cu afecţiune mai puţin gravă şi un minoritar cu afecţiune gravă, care 
dintre aceştia consideraţi că ar trebui examinat primul?»: 


Minoritatea Românul Minoritarul Cel care a sosit primul 
Țigani 10% 62% 28% 
Unguri 7% 65% 28% 
Evrei 7% 64% 29% 


RI E N PRE a 


NR Popa! 


VREMEA 20 DECEMBRIE 2002 - 23 IANUARIE 2003 


DREAPTA SE AGITĂ 


Cadavrul politic, l-am numit pe Emil Constantinescu, care a condus lamentabil, 
ca preşedinte, dreapta politică la dezastrul electoral din anul 2000, încearcă o revenire 
pe scena politică, deocamdată prin interpuşii Zoe Petre, Mugur Ciuvică, Cătălin 
Harnagea, Dorin Marian. Structurată într-o asociaţie, Acţiunea Populară se pregăteşte 
să devină partid adunând câţiva liberali dintre care Vlad Roşca ales în Comitetul Director, 
țărănistul fost liberal Decebal Traian Remeş ales şi el în Comitet, şi câțiva «nealiniaţi». 

Preşedintele Asociaţiei a fost ales un om de afaceri, Marian Miluţ, iar director 
executiv, Cătălin Harnagea, pe fundalul spiritual al Popularilor aflându-se, desigur, 


Emil Constantinescu. 


Reacţiile partidelor care se reclamă a fi la dreapta spectrului politic a fost diferită. 
Din partea PNŢCD, preşedintele Victor Ciorbea i-a suspendat pentru un an, respectiv 
6 luni, pe loan Avram Mureşan şi Decebal Traian Remeş, şi l-a avertizat pe Nicolae 
Noica. Liberalii, care se pretind un centru de coagulare a Dreptei, au tratat cu detaşare 
înființarea Acţiunii Populare, iar UFD, micuțul de dreapta, se află în expectativă. Ce 
şanse are Dreapta, eventual unificată, să i se opună Partidului Social Democrat, bine 
organizat, plin de bani şi mediatizat în consecință? Nici una, dacă nu îşi schimbă liderii 
şi politicienii compromişi în guvernarea CDR. 


* Barometrul de Încredere a 
Consumatorului efectuat pentru luna 
octombrie de către filiara românească a 
-rupului german GfK relevă faptul că cei 

e cred că situaţia economică a ţării se va 
inrăutăți în anul viitor erau anul trecut 
25%, iar în acest an 34%. Mai mult de 
jumătate din cei chestionaţi cred că situația 

conomică a familiilor lor s-a înrăutățit în 
ltimul an, trăiesc mai prost şi îşi permit 
ai puţine lucruri decât anul trecut, iar 

"0% se aşteaptă ca preţurile să crească 
anul viitor în timp ce 1% sunt de părere 
că produsele de pe piaţă se vor ieftini. 
Inflația scăzută din anul acesta nu se va 
repeta anul viitor în opinia celor întrebaţi 
şi de aceea 73% declară că nu e momentul 
potrivit pentru a pune bani deoparte, 56% 
nu pot investi în bunuri de folosință 
îndelungată, iar 90% nu îşi fac planuri 
pentru cumpărarea unei case în următorii 
doi ani. Reuşesc să facă economii de la o 
lună la alta doar 16%, mai mult de jumătate 
abia reuşesc să-şi acopere datoriile, 8% 

pelează la economii, în timp ce un sfert 
in cei intervievaţi trăiesc din împrumuturi 

„special de la rude sau prieteni. 

* Sondajul de opinie realizat luna 
trecută de Metro Media Transilvania la 
-omanda Fundaţiei pentru o Societate 
Jeschisă consemnează: 

— În ipoteza alegerilor parlamentare, 
"SD ar obţine 53% din voturi faţă de 55% 

" iunie, PRM 19% faţă de 17%, PNL 

)% față de 7%, PD 10% față de 12%, 

DMR 4% faţă de 6%. 
— Paradoxal însă, la întrebarea în ce 
recție merge România, 55% consideră 

_u direcţia e greşită, iar 38% că ea e bună. 

— Pentru alegerea preşedintelui ar vota 
numai 55% din electorat, lon Iliescu ar 
obţine 32%, Adrian Năstase 20%, CV 
Tudor 17%, Theodor Stolojan 15%, 
Traian Băsescu 12%; 57% din cei ce îl 
preferă pe Ion Iliescu ştiu că el nu mai 
poate candida la alegeri, dar l-ar vota 
totuşi pentru că e un bun conducător, 28% 
nu e altcineva mai bun acum, 20%, «e 
om bun», 8% e cinstit şi drept; dacă lon 
Iliescu nu ar candida, preferinţele 
alegătorilor săi s-ar îndrepta către Adrian 
Năstase 32%, CV Tudor şi T. Stolojan 
câte 7%, T. Băsescu 5%; în absența 
candidatului lon Iliescu, rezultatele ar fi: 
A. Năstase 37%, CV Tudor 22%, T. 
Stolojan 20%, T. Băsescu 15%. 

—Nivelul de trai este apreciat ca fiind 


nemulțumitor de 47%, mulțumitor de 33%, 
foarte nemulţumiţi 17%, foarte mulțumiți 
2%; faţă de anul trecut, viaţa este mai grea 
pentru 27%, mult mai grea pentru 10%, 
aproximativ la fel pentru 45%, mai bună 
17%, mult mai bună 2%. 

— De când e la putere guvernul actual, 
corupţia a crescut, consideră 43% din 
repondenți, a rămas la fel pentru 36% şi a 
scăzut pentru 11%; ca urmare a măsurilor 
luate de guvern, anul viitor corupția va fi 
la fel 39%, va creşte 23%, va scădea 22%; 
averile s-au făcut prin încălcarea legilor 
56%, relații 17%, muncă 13%, noroc 3%. 

e Acelaşi sondaj de opinie pune 
întrebarea: «Vi s-a întâmplat în ultimele 
12 luni să nu ajungă banii de mâncare?» 
Răspunsul pe grupe etnice, a fost afirmativ, 
la români 65,3%, românii din Transilvania 
54,6%, unguri 48,2%, țigani 90,5%. La 
aceeaşi întrebare privind cheltuielile de 
întreţinere, răspunsul a fost afirmativ, 
pentru români 67,6%, românii din 
Transilvania 57%, unguri 42%, țigani 
90,2%. 

e Sondajul de opinie realizat de 
CURS la comanda Societăţii Civile, 
fundaţie a PSD, între 27 noiembrie — 2 
decembrie, consideră că rezultatul unor 
ipotetice alegeri imediate ar da 48% din 
voturile exprimate PSD, câte 14% PRM 
şi PNL, 9% PD, 7% UDMR, câte 3% 
PNŢCD şi PUR, 1% UFD, în condiţiile 
în care 44% dintre alegători nu şi-ar 
exprima intenţia de vot. Pentru prezi- 
dențiale în condiţiile unei abţineri de 37% 
Adrian Năstase ar realiza 45%, Theodor 
Stolojan 17%, CV Tudor 14%, Traian 
Băsescu 9%, alţii 15%. Încrederea în 
politicieni este de 60 de puncte pentru 
Adrian Năstase, 54 pentru Theodor 
Stolojan, 51 Ion Iliescu, 42 Traian 
Băsescu, 23 CV Tudor, 17 Victor Ciorbea, 
11 Dan Voiculescu, 10 Marko Bela. În 
ceea ce priveşte corupţia, procentul pe 
partide este de 33 pentru PSD, câte 5 
pentru PRM şi PNȚCD, 3 PNL, 2 PD, | 
UDMR, 20 celelalte partide, restul celor 
intervievaţi nu ştiu sau nu răspund. Cel 
mai cinstit prim-ministru post-revoluționar 
este Adrian Năstase cu 35% (17), Theodor 
Stolojan 20%, V. Ciorbea 12%, M. 
Isărescu 11%, P. Roman 6%, N. Văcăroiu 
şi R. Vasile câte 2%. Sondajul, având în 
vedere de cine a fost comandat, pare a fi 
o încercare de manipulare mai degrabă 
decât un document nepărtinitor. 

e Raportul Global al Compe- 
titivității realizat de Forumul Economic 
Mondial şi Universitatea Harvard pentru 
anul 2002, cuprinzând 80 de ţări, plasează 
România pe locul 66 după Indicele Creş- 
terii Competitive (GCI) şi 67 după Indicele 
Competitivităţii Microeconomice (MICI). 

Pe primele 10 locuri se află SUA, 
Finlanda, Suedia, Elveţia, Norvegia, 
Danemarca, Taiwan, Singapore, Australia 
şi Canada. Ţările candidate la U.E. ocupă 
poziții între 29 Ungaria şi 62 Bulgaria, 
pentru GCI, respectiv 27 Slovenia şi 68 
Bulgaria pentru MICI. 

Țara noastră ocupă locul 4 din 80 
privind rata inflaţiei, locul 1 din 80 la 
birocraţie (!), locul 78 din 80 la transpa- 
rență în privinţa procesului decizional la 
nivel guvernamental, locul 80, ultimul, la 
libera funcţionare a pieţei, locul 80 la 
eficiența sistemului fiscal, locul 15 la 
deturnări de fonduri, locul 9 la rate mari 
ale dobânzilor, locul 72 la diversificarea 
instrumentelor financiare şi locul 79 la 
complexitatea avantajelor competitive. În 
schimb ne plasăm pe locul 46 la numărul 
patentelor de inovaţii înregistrate la nivel 
internaţional, pe locul 9 la calitatea 
educaţiei ştiinţifice, dar şi pe locul 3 la 
emigrarea specialiştilor. 

e Produsul Intern Brut al României 
este estimat să crească în acest an cu 3,5%, 
pentru anul 2003, fiind preconizat să se 
majoreze cu aproximativ patru procente, 
se arată în cel mai recent raport anual al 
Băncii Europene pentru Reconstrucţie şi 
Dezvoltare (BERD) asupra evoluţiei 
procesului de tranziție din regiune. 

Analiza precizează că raportat la anul 
1989, Produsul Intern Brut al României a 
fost anul trecut mai mic cu 16 procente. 

Referitor la rata medie a inflaţiei 
instituţia financiară anticipează pentru 
acest an un nivel de 22,7%, pentru ca în 
2003 aceasta să fie de 14,4%. Estimările 
BERD privind deficitul bugetar indică 
pentru 2002 un nivel de 3 % din PIB, iar 
în ceea ce priveşte deficitul de cont curent, 
un nivel de cinci procente din PIB. 

Volumul investiţiilor străine directe în 
România în anul 2002 este preconizat de 
BERD la 1.2 miliarde dolari, valoarea 
cumulată pentru perioada 1989-2001 fiind 
de 9,6 miliarde dolari. Pe cap de locuitor 
valoarea investițiilor străine în ultimii 12 
ani este de 356 dolari, numai în anul 2001 
aceasta situându-se la 52 de dolari. În 
aceste condiții, BERD include România 
în categoria statelor în care procesul de 
reformă se găseşte în stadii incipiente. 

Potrivit analizei Băncii Europene, 
statele din Europa Centrală şi de Est au 
progresat în mod evident, în vreme ce 
Comunitatea Statelor Independente se 
află cel mai în urmă din acest punct de 
vedere. 

Țările din Europa de Sud-Est se 
situează la mijloc, dintre ele Bulgaria 
numărându-se printre cele mai avansate, 
în timp ce România şi unele state din sudul 
Dunării se găsesc în stadii incipiente ale 
procesului de reformă. 

Numai în domeniul agriculturii, 
reprezentând tema principală a raportului 
BERD din acest an, România este inclusă 
în categoria țărilor cu un stadiu intermediar 
al reformei. 

În schimb Bulgaria conduce în 

categoria statelor unde reforma în 
agricultură este într-un stadiu avansat, fiind 
urmată îndeaproape de Cehia şi Estonia, 
iar Belarus, Iugoslavia, Uzbekistan, 
Tadjikistan şi Turkmenistan formează 
grupa țărilor în care procesul se află abia 
la început. 

Rata şomajului în mediul rural din 
România, de 6,2%, este cea mai redusă 
în rândul celor 11 state avute în vedere de 
BERD într-un clasament în care pe primul 
loc se situează Slovacia, cu o rată a 
şomajului de 21,2%. 

Cu toate acestea, România se situează 
pe poziţia a cincea după gradul de sărăcie 
în rândul populaţiei din mediul rural, 
BERD apreciind că 68% din locuitorii din 
satele româneşti trăiesc în sărăcie. 
Kirghizstan, Republica Moldova, Tad- 
jikistan şi Armenia se confruntă cu cea 
mai gravă situație din acest punct de 
vedere, în condiţiile în care aproape 100% 
din populaţia din mediul rural este săracă, 
la polul opus aflându-se Cehia şi Croaţia. 

Raportul BERD arată că, în ceea ce 
priveşte evoluţia globală a procesului de 
tranziție din România, privatizarea este 
aproape încheiată la nivelul firmelor mici 
şi mijlocii, însă vânzarea marilor societăți 
de stat avansează lent, iar aceasta în 
condiţiile în care accelerarea sa reprezintă 
o condiţie pentru îmbunătățirea perfor- 
manţelor economiei româneşti, precum şi 
pentru atragerea de noi investiţii. 

De asemenea, instituţia financiară 
recomandă autorităţilor de la Bucureşti o 
disciplină financiară mai riguroasă în cadrul 
societăților de stat, în special în cele din 
sectorul energetic, în vederea realizării unei 
diminuări sustenabile a deficitelor. 

